钦定古今图书集成/明伦汇编/氏族典/第270卷 > 王允初
## 钦定古今图书集成/明伦汇编/氏族典/第270卷 > 王允初

按《万姓统谱》：“允初字元甫，永嘉人，居千石。登淳熙第，
历知馀杭通判德安府。开禧间，值金人以重兵围城
甚急，允初率兵卒固守，相持一百八日，金解围去。擢
守本郡，迁京西提刑，北运使，知鄂州。召赴行在，丁父
忧卒，谥忠敏。曾孙汉老，仕至明州，倅宋亡，誓不过江，
及入城市，以寿终。”